בסלאן מודראנוב

בסלאן זודינוביץ' מודראנוב (ברוסית: Бесла́н Зауди́нович Мудра́нов; נולד ב-7 ביולי 1986) הוא ג'ודוקא רוסי ממוצא צ'רקסי, האלוף האולימפי מאולימפיאדת ריו 2016 בקטגוריית המשקל עד 60 ק"ג. מודראנוב הוא סגן אלוף העולם משנת 2014 ושלוש פעמים אלוף אירופה מהשנים 2012, 2014 ו-2015. מודראנוב גם היה מתאבק סמבו בין השנים 2003-2008. מודראנוב נולד ב-7 ביולי 1986 בבקסאן, עיירה ברפובליקת קברדינו-בלקריה שברוסיה. הוא החל להתאמן באמנויות לחימה בגיל 13. לאחר המלצת אחיו הצעיר, החל להתאמן בסמבו ולאחר מכן גם בהיאבקות. לאחר שעבר למייקופ, הוא החל ללמוד באוניברסיטת אדיגיה. בשנת 2006 עבר לארמאביר ושנתיים לאחר מכן עבר להתחרות בג'ודו והחל לנצח בתחרויות מקומיות וארציות. ב-30 במאי 2009, זכה מודראנוב בתואר הראשון בקריירה המקצועית שלו, כאשר זכה במדליית ארד בגראנד סלאם מוסקבה לאחר שניצח את הובהנס דבטיאן מארמניה. ב-15 בינואר 2011, מודראנוב זכה במדליית ארד בטורניר המאסטרס היוקרתי שנערך בבאקו כאשר גבר על אילגר מושקייב האזרי בקרב על המדליה. כמעט שנה לאחר מכן, ב-14 בינואר 2012, השתתף שוב בטורניר המאסטרס ושוב זכה בארד לאחר שניצח את רישוד סובירוב מאוזבקיסטן. ב-26 באפריל 2012, השתתף מודראנוב באליפות אירופה שנערכה בצ'ליאבינסק שברוסיה מדינת הולדתו, וזכה בזהב. בחצי הגמר ניצח את אמירן פאפינאשווילי הגיאורגי ובגמר גבר על הובהנס דבטיאן הארמני. ב-9 בפברואר 2013, השתתף בטורניר היוקרתי גראנד סלאם פריז וזכה במדליית הארד לאחר שניצח את סופיאן מילוס הצרפתי בקרב על המדליה. ב-24 באפריל 2014, זכה שוב באליפות אירופה לאחר שניצח בגמר את אמירן פאפינאשווילי הגיאורגי. ב-25 באוגוסט 2014, השתתף באליפות העולם וזכה במדליית כסף. בסיבוב הראשון ניצח את חביאר גואדז מוונצואלה, בסיבוב השני את פאבל פטריקוב מצ'כיה, בשמינית הגמר ניצח את אריק טקאבטאקה מברזיל וברבע הגמר גבר על צ'וי אין-היוק הקוריאני. בחצי הגמר ניצח את נאוהיסה טקטו היפני ובגמר הפסיד לבולדבטאר גנבאט ממונגוליה. ב-25 ביוני 2015, מודראנוב השתתף במשחקים האירופיים בבאקו, המהדורה הראשונה של המשחקים האירופיים, וזכה במדליית הזהב לאחר שניצח בגמר את אורחן ספארוב מאזרבייג'ן. ב-6 באוגוסט 2016, בגיל 30, בסלאן מודראנוב הפך לאלוף אולימפי כאשר זכה במדליית הזהב באולימפיאדת ריו. בקרב הראשון מודראנוב ניצח את יארון מורה ההולנדי, בשמינית הגמר את הובהנס דבטיאן הארמני וברבע הגמר את קים וון-ג'ין הקוריאני. בחצי הגמר ניצח את אמירן פאפינאשווילי הגיאורגי ובגמר גבר על ילדוס סמטוב הקזחי. זכייה זו הייתה מדליית הזהב הראשונה של רוסיה באולימפיאדת ריו. באליפות אירופה 2018 שנערכה בתל אביב, מודראנוב זכה במדליית הארד. בקרב הראשון הוא ניצח את ווגאר שירינלי האזרי, בשמינית הגמר ניצח את לוחום צ'חווימיאני הגיאורגי וברבע הגמר הפסיד לארטם לסיוק האוקראיני ונשר לקרבות בית הניחומים שם גבר על פרנסיסקו גאריגוס הספרדי והגיע לקרב על מדליית הארד בו ניצח את אמירן פאפינאשווילי הגיאורגי. מקור: המשחקים האולימפיים: ריו 2016: מדליית זהב בקטגוריית המשקל עד 60 ק"ג אליפות העולם: צ'ליאבינסק 2014: מדליית כסף בקטגוריית המשקל עד 60 ק"ג המשחקים האירופיים: באקו 2015: מדליית זהב בקטגוריית המשקל עד 60 ק"ג אליפות אירופה: צ'ליאבינסק 2012: מדליית זהב בקטגוריית המשקל עד 60 ק"ג מונפלייה 2014: מדליית זהב בקטגוריית המשקל עד 60 ק"ג תל אביב 2018: מדליית ארד בקטגוריית המשקל עד 60 ק"ג תחרויות מהסבב העולמי (מאסטרס, גראנד סלאם, גראנד פרי): גראנד סלאם מוסקבה 2009: מדליית ארד גראנד פרי אבו דאבי 2010: מדליית זהב גראנד פרי צ'ינגדאו 2010: מדליית כסף טורניר המאסטרס 2011: מדליית ארד גראנד פרי אמסטרדם 2011: מדליית ארד טורניר המאסטרס 2012: מדליית ארד גראנד פרי אבו דאבי 2012: מדליית זהב גראנד סלאם פריז 2013: מדליית ארד גראנד פרי רייקה 2013: מדליית זהב גראנד פרי אבו דאבי 2013: מדליית זהב גראנד פרי סמסון 2014: מדליית זהב גראנד סלאם טוקיו 2015: מדליית כסף גראנד פרי דיסלדורף 2016: מדליית ארד גראנד סלאם יקטרינבורג 2018: מדליית ארד מדיה וקבצים בנושא בסלאן מודראנוב בוויקישיתוף בסלאן מודראנוב, ברשת החברתית אינסטגרם בסלאן מודראנוב, באתר הוועד האולימפי הבין-לאומי בסלאן מודראנוב, באתר olympedia.org בסלאן מודראנוב, באתר איגוד הג'ודו העולמי בסלאן מודראנוב, באתר JudoInside.com בסלאן מודראנוב באתר JudoInside פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. Беслан Мудранов: "Надеюсь, что на домашнем чемпионате мне удастся показать хорошую борьбу" [בסלאן מודראנוב: "אני מקווה לתת הופעה טובה באליפות הארצית"], ריאיון לאתר www.judo.ru (ברוסית)